"برنت" مارکا‌لی نفت اؤتن گون 65،58 دو‌لارا ساتیلیردیسا، حاضردا 64،94 دو‌لاردان تکلیف اولونور WTI مارکاسی دا 62،05 دو‌لاردان 61،34 دو‌لارا قدر اوجوزلاشیب.
رسمی راپورا گؤره، امریکانین قایا نفتی اوره تیلن بؤلگه‌لرینده اوره تیمین آوریل آیین‌دان گونده‌لیک 131 مین بوشقا آرتاجاغی تخمین ائدیلیر. "بلومبرگ"ین آنکتی ایسه امریکادا نفت ذخیره لرینین اؤتن هفته 1،9 میلیون بوشقا آرتدیغینی گؤستریر. ذخیره لرین آرتماسی، یاخود بو باره‌ده ایستنیلن راپور قیمت‌لرده اؤز عکسینی تاپیر. ذخیره لرله یاناشی اؤلکه‌ده اوره تیم ده آرتماقدا‌دیر. بو دا قیمت‌لری ضربه آلتیندا ساخلاییر.
باش وئرن‌لر هم ده اوپک-ین اوره تیمی محدودلاش‌دیرماقلا، قیمت‌لری باها‌لاش‌دیرماق ایستیقامتینده آپاردیغی سیاستی تاثیرسیز ائدیر. چونکی امریکادا اوره تیمین حجمی و ذخیره لر آرتدیقجا، بازارا چیخاردیغی نفت ده آرتیر. بونونلا دا بازاردا تکلیفین آرتماسی و قیمت‌لرین اوجوزلاشماسی باش وئریر.
